**ÁRVERÉSI HIRDETMÉNY**

**Magyar Állam Külügyi szervezete a** **LANZS Autókereskedelmi Kft.** (székhely:1183 Budapest, Gyömrői út 93-95), közreműködésével árverés útján értékesíti **4 darab gépjárművét**

1. **Az árverés helye:** 1183 Budapest, Gyömrői út 93-95

**A gépjárművek helyszíni csoportos megtekintését előzetesen az alábbi időpontokban biztosítja az árverés helyszínén:**

2023 február 5-8. között munkaidőben 8-17 óra között

A gépjárművek állapotáról **LANZS Autókereskedelmi Kft.** helyszíni csoportos megtekintésen ad tájékoztatást.

**II. Az árverés időpontja:** 2023 február 10. délelőtt 10 óra. Eredménytelen árverés esetén fennmaradó tételek árverése 2023 február 10. déli 12 óra.

1. **Az árverésre kerülő gépjárművek megnevezése, kikiáltási árak és egyéb információk:**

Az erre vonatkozó részletes adatokat az árverési hirdetmény 1. számú melléklete tartalmazza.

A **LANZS Autókereskedelmi Kft.** tájékoztatja az árverésen részt vevőket, hogy az árverési hirdetményben szereplő gépjárművek per-, teher- és igénymentesek.

A **LANZS Autókereskedelmi Kft.** felhívja az Árverezők figyelmét, hogy az gépjárművek üzemképtelen, sérült, hiányos állapotúak, közúti közlekedésre nem alkalmas, valamint forgalomból kivontak lehetnek, továbbá az gépjárművekhez tartozó kulcsok és egyéb tartozékok hiánya is lehetséges.

A fentiekre tekintettel a **LANZS Autókereskedelmi Kft.** kéri a Licitálókat, hogy az gépjárművek műszaki állapotának és az azokkal kapcsolatos lényeges információknak a megismerése érdekében tegyenek meg mindent, valamint ezek tudatában tegyék meg vételi ajánlatukat. Az ezekből eredő valamennyi kockázat az Licitálót terheli.

A **LANZS Autókereskedelmi Kft.**  az árverésen értékesített ingóságok tekintetében jótállást, szavatosságot nem vállal.

1. **Az árverésre történő jelentkezés módja, ideje, helye, a benyújtandó dokumentumok, az árverésen történő részvétel feltételei:**

Az árverésen történő részvételhez **előzetes regisztráció szükséges**.

Az árverési regisztráció kezdete: 2023. január 27 reggel 8 óra.

Az árverési regisztráció vége: 2023. február 8. reggel 8 óra.

Az árverési regisztráció helye: www.licit.lanzs.hu

**A benyújtandó dokumentumok:**

* regisztrációs lap kitöltés a www.licit.lanzs.hu
* az árverésen történő részvételi jogosultság igazolása a regisztráció során:

- *természetes személy* *regisztrációja esetén* személyazonosság igazolására alkalmas okmány (személyazonosító igazolvány, vagy útlevél, vagy kártya formátumú vezetői engedély), lakcímet igazoló hatósági igazolvány másolata;

- *jogi személy, vagy jogi személyiséggel nem rendelkező szervezet* *regisztrációja esetén* 30 napnál nem régebbi cégkivonat, illetve a folyamatban lévő cégbejegyzést igazoló cégbírósági dokumentum másolati példánya, képviseletre jogosult személy aláírási címpéldányának, vagy aláírás mintájának másolata, *egyéni vállalkozó esetén* az egyéni vállalkozói igazolvány, vagy az egyéni vállalkozói tevékenység megkezdésének bejelentéséről szóló okirat másolata, vagy hatósági bizonyítvány másolata az egyéni vállalkozók nyilvántartásának adattartama alapján, vagy az egyéni vállalkozók nyilvántartásából kinyomtatott kivonat;

* regisztrálni személyesen, vagy meghatalmazott útján lehet. A meghatalmazást a polgári perrendtartásról szóló 2016. évi CXXX. törvény (a továbbiakban: Pp.) 323. §-a alapján közokiratba, vagy a Pp. 325. §-a alapján teljes bizonyító erejű magánokiratba kell foglalni. Jogi személy esetén a meghatalmazásnak meg kell felelnie a cégjogi, illetve a szervezetekre vonatkozó jogszabályi követelményeknek;
* átláthatósági nyilatkozat kitöltése: A nem természetes személy Árverező köteles cégszerűen nyilatkozni, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja szerint átlátható szervezetnek minősül (az árverési hirdetmény 5. számú melléklete), figyelemmel az Nvtv. 13. (2) bekezdésére, amely alapján nemzeti vagyon tulajdonjogát átruházni természetes személy vagy átlátható szervezet részére lehet. Az átláthatóságról a nyertes Árverezőnek legkésőbb a szerződéskötéskor nyilatkoznia kell. Abban az esetben, ha a nem természetes személy nem nyilatkozik, vagy úgy nyilatkozik, hogy nem átlátható szervezet, az adásvételi szerződést a Kiíró megbízottja nem köti meg. Ebből eredően a Kiíró megbízottját semmilyen kártérítési kötelezettség nem terheli;
* köztartozásmentesség igazolásával kapcsolatos nyilatkozat (az árverési hirdetmény 6. számú melléklete): a Vhr. 27. §-a alapján a Nemzeti Adó-és Vámhivatal által az Árverező tekintetében a szerződéskötés időpontját megelőző 30 napnál nem régebben kiállított igazolás arról, hogy az adózás rendjéről szóló 2017. évi CL. törvény 7. § 34. pontja szerinti, lejárt esedékességű köztartozással nem rendelkezik („nullás igazolás”). A „nullás igazolás” benyújtása természetes személy esetében is szükséges. Amennyiben az Árverező szerepel a Nemzeti Adó-és Vámhivatal köztartozásmentes adózói adatbázisában, úgy ezen igazolás benyújtása nem szükséges, elegendő a nyilvántartás adattartalmának kinyomtatása és becsatolása, vagy egyszerű nyilatkozat arról, hogy adózó szerepel a köztartozásmentes adatbázisban. Továbbá annak igazolása, hogy az Árverező az árverés és a szerződéskötés időpontjában az MNV Zrt.-vel szemben lejárt tartozással nem rendelkezik. Erről az MNV Zrt. a Kiíró erre irányuló felkérése alapján soron kívül nyilatkozik.

A Vhr. 27. § (1) bekezdése értelmében állami vagyont nem lehet értékesíteni olyan személy részére, aki vagy amely

a) az adózás rendjéről szóló 2017. évi CL. törvény 7. § 34. pontja szerinti, lejárt esedékességű köztartozással rendelkezik, vagy

b) a tulajdonosi joggyakorlóval szemben fennálló, lejárt tartozással rendelkezik.

1. **Az árverésen történő részvétel feltételei, az árverési biztosíték összege, letétbe helyezésének módja, határideje, az árverés folyamata:**

Az árverésen történő részvétel feltételei:

* Regisztráció a www.licit.lanzs.hu
* Alkalmassági igazolás bemutatása;
* Az árverésen történő részvételi jogosultság igazolása okmánnyal/irattal;
* 100 000,-Ft (azaz százezer forint) árverési biztosíték letétbe helyezése.

Az árverésen részt venni és vételi ajánlatot tenni (licitálni) személyesen, vagy meghatalmazott útján lehet. A meghatalmazást a már korábban hivatkozottak szerint, a Pp. 323. §-a alapján közokiratba, vagy a Pp. 325. §-a alapján teljes bizonyító erejű magánokiratba kell foglalni. Jogi személy esetén a meghatalmazásnak meg kell felelnie a cégjogi, illetve a szervezetekre vonatkozó jogszabályi követelményeknek.

Az árverésen történő részvételi jogosultságot az árverés megkezdése előtt természetes személy, valamint jogi személy, vagy jogi személyiséggel nem rendelkező szervezet esetén a regisztrációnál meghatározott okmányokkal/iratokkal kell igazolni.

A **LANZS Autókereskedelmi Kft.** felhívja az Licitálók figyelmét, hogy az árverés kezdő időpontjában jelen kell lennie az árverés helyén (1183 Budapest, Gyömrői út 93-95.) és igazolnia kell az árverés részvételi feltételénél meghatározottakat, különben a licitálásból kizárásra kerül.

Az árverés lebonyolítására közjegyző jelenlétében kerül sor. Az árverésről a közjegyző - a licitálásban kialakult végső sorrendet is tartalmazó - jegyzőkönyvet készít. A Kiíró megbízottja az árverés megkezdése előtt a közjegyző jelenlétében tételesen ellenőrzi az árverésen történő részvétel feltételeként előírt igazolások, iratok meglétét. A Kiíró megbízottja az árverés megkezdésekor ismerteti az árverés részletes feltételeit, a lebonyolítás rendjét.

Az árverés nyelve a magyar.

Az árverésre kerülő ingóságok 1-4-ig sorszámozottak. Az ingóságokra az árverés egyenként, azok sorszáma szerinti sorrendben történik.

Az árverési biztosítékot az adott árverési tételre történő licitálást megelőzően a regisztrációs határidőig átutalással a **LANZS Autókereskedelmi Kft. Raiffeisen Bank Zrt-nél vezetett 12042809-01749863-00100007** számlaszámára kell letétbe helyezni, amely ellenében kiadásra kerül a licit sorszáma. Az árverési biztosíték átvételét a Kiíró megbízottja elektronikus levélben a regisztrációhoz használ e-mail címre igazolja. Az árverési biztosíték az adott tétel vonatkozásában nem nyertes Árverező részére az árverési tételre történő licitálást követően azonnal átutalással visszafizetésre kerül, míg nyertes Árverező esetében a vételárba beszámításra kerül.

Az adott árverési tételre történő licitálás az árverési biztosíték valamennyi, az adott árverési tételre Árverező által történt letétbe helyezés után kezdődik, annak kikiáltási áráról indulva.

A **LANZS Autókereskedelmi Kft.** megbízottja az árverés megkezdésekor az Árverezőkkel közli az árverésre kerülő ingóság sorszámát, gyártmányát, típusát, kikiáltási árát és felhívja őket ajánlatuk megtételére. Ezt követően indul a licit (ez minősül az árverés megkezdésének). Az Árverezők a kikiáltási árról indulva, felfelé licitálhatnak a helyszínen ismertetett árverési szabályzatban foglaltaknak megfelelően. A kikiáltási árak az általános forgalmi adóról szóló 2007. évi CXXVII. törvény 87. § *b)* pontja alapján adómentes összegek.

A meghirdetett induló kikiáltási árnál alacsonyabb ajánlat, illetve az aktuális licittel azonos, vagy alacsonyabb ajánlat nem tehető, az ilyen ajánlat érvénytelen. Egy-egy ráajánlás minimális összege, az az árverés során alkalmazott licitlépcső: 10.000,- Ft (azaz tízezer forint).

Az adott tételre a licit sorszám felemelésével lehet licitálni. Az árverést addig kell folytatni, amíg az Árverezők ajánlatot tesznek. Ha nincs további ajánlat, a felajánlott legmagasabb vételár háromszori kikiáltását követően ki kell jelenteni, hogy az ingóság a legmagasabb vételárat ajánló veheti meg. A vételi ajánlatokat egy összegben kell megadni.

Az árverési eljárás során az árverésre bocsátott ingóság tulajdonjogának megszerzésére vonatkozó szerződés megkötésére a licitálás során a legmagasabb vételárat ajánló Árverező szerez jogot.

Amennyiben a kikiáltási áron érvényes vételi ajánlatot nem tettek, az árverést az adott árverési tétel vonatkozásában eredménytelennek kell nyilvánítani.

**VI. A szerződéskötés, a vételár megfizetésének határideje és módja:**

Az árverésen nyertes Árverező köteles az adásvételi szerződést az árverést követően az MNV Zrt. Vhr. 27. § (1) bekezdés *b)* pontja szerinti nyilatkozatának kézhezvételét követő 5 (öt) munkanapon belül megkötni a **LANZS Autókereskedelmi Kft.** megbízottjával.

A nyertes Árverező a köztartozásmentességét a szerződéskötés időpontjában köteles igazolni.

Nyertes Árverező az ingóság vételárát a **LANZS Autókereskedelmi Kft.** megbízottjával kötött adásvételi szerződésben foglaltak szerint köteles megfizetni.

A vételár megfizetése a nyertes Árverező általi – jegyzőkönyv felvétele mellett történő – birtokbavételének feltétele. A nyertes Árverező a vételár megfizetésével szerez tulajdonjogot.

A **LANZS Autókereskedelmi Kft.** megbízottja az adásvételi szerződés megkötését követően az átadás-átvételi (birtokbaadási) jegyzőkönyv felvétele útján bocsájtja a nyertes Árverező rendelkezésére.

Az gépkocsikkal kapcsolatos valamennyi teher, költség és a kárveszély a birtokbaadással a Vevőre száll át.

A Vevő a szerződéskötést követően köteles gondoskodni az ingóság 3 munkanapon belül történő elszállításáról a LANZS Autókereskedelmi Kft. (1183 Budapest, Gyömrői út 93-95.) telephelyről. Amennyiben Vevő ezen kötelezettségének nem tesz eleget, a határidő lejártát követő naptól késedelmi kötbér megfizetésére köteles. Késedelmi kötbér nettó 3000HUF/nap nettó összeg.

A tulajdonszerzési korlátozásba ütköző szerződés semmis.

1. **Egyéb információk:**

Az árverés eredménytelen, ha:

* nem jelent meg egyetlen Licitáló sem;
* az Árverezők a kikiáltási áron nem tettek érvényes vételi ajánlatot;
* az árverési eljárás tisztaságát, vagy az Árverezők érdekeit súlyosan sértő cselekmény, vagy az összeférhetetlenségi szabályok megsértése miatt az árverés érvénytelenítéséről kell dönteni;
* az Árverezők egyike sem felelt meg az árverési hirdetményben előírt feltételeknek;
* az adott árverési tétel vonatkozásában nyertes Árverező visszalép, amennyiben ő tette az egyetlen ajánlatot (visszalépésnek minősül, ha a nyertes Árverező a szerződéskötésre előírt határidő alatt az adásvételi szerződést neki felróható okból nem köti meg, vagy a teljes vételárat határidőben nem fizeti meg). Ebben az esetben a nyertes Árverező a befizetett árverési biztosítékot elveszti, felel a Kiíró megbízottját ért károkért, és viseli a Kiíró megbízottja ebből eredő költségeit.
* amennyiben az első helyen ajánlatott tevő az adott árverési tétel vonatkozásában nyertes Licitáló visszalép úgy árverési tétel vonatkozásában az árverés eredménytelen

A Kiíró fenntartja a jogát arra, hogy a Vhr. 34. §-ának (3) bekezdése alapján az árverési hirdetményt az árverés megkezdése előtt visszavonja, valamint a Vhr. 41. § (6) bekezdése alapján az árverési eljárást eredménytelennek nyilvánítsa. A Kiíró az árverést - annak megkezdéséig - kártérítési, illetve kártalanítási kötelezettség nélkül vonhatja vissza, ebben az esetben az árverési biztosítékot haladéktalanul visszafizeti. Kiíró megbízottja felhívja az Árverezők figyelmét, hogy önmagában az árverés lefolytatása (eredménye) alapján a Kiíró megbízottjának szerződéskötési kötelezettsége nem keletkezik.

Az árveréssel kapcsolatosan további információ kérhető az alábbi elérhetőségeken 2023 február 8 este 17 óráig.

A LANZS Autókereskedelmi Kft. megbízottja részéről:

Név: Zolcsák Norbert

Tel.: +36 70 886 7531

E-mail:zolcsak.norbert@lnazs.hu

Melléklet:

1. számú melléklet: az árveréssel érintett ingóságok részletes listája

2. számú melléklet: átláthatósági nyilatkozat minta

3. számú melléklet: köztartozásmentességről szóló nyilatkozat minta

4. számú melléklet: Nyilatkozat a szerződéses feltételek elfogadásáról

**Budapest, 2023 február 1.**